જ્યારે હું આ આસનની પ્રેક્ટિસ કરું છું ત્યારે અંતિમ મુદ્રામાં હું મારી આંખો બંધ કરું છું. શરૂઆતમાં જ્યારે હું આ આસન કરતી ત્યારે માંડ થોડી સેકંડ આ આસન જાળવી શકતી. તે પછી મેં મારી જાતને માનસિક રીતે સૂચન આપવા માંડ્યાં કે તું આ કરી શકીશ. તું એને ધારણ કરી શકીશ. તું છોડી દઈ શકે નહીં. તું મજબૂત, એનર્જેટિક અને બેલેન્સ્ડ છે. જ્યારે મેં આ હકારાત્મક સૂચનો મારા મગજને આપ્યા ત્યારે મને એવું લાગ્યું જાણે કોઈ સુપર પાવર મારી અંદર આવ્યો છે એને પછી હું બંધ આંખે આ પોઝ ઘણી વાર સુધી જાળવી રાખતી થઈ. એટલું ચમત્કારિક છે એ જોવું કે આપણને ઇશ્વરે ઘણી શક્તિ આપી છે, એનર્જી આપી છે જેનો ઉપયોગ આપણે કરવો જરૂરી છે જેથી તમામ બેલેન્સિંગ આસનો તમારો વીલપાવર સ્ટ્રોંગ કરશે, કે જીવનમાં કોઈ ચેલેન્જિસ આવશે તો એને તમે સહેલાઇથી સામનો કરશો. આ આસનો ગ્રેસ અને પોઈઝથી હેન્ડલ કરાય તો સરળતાથી થઈ શકે. જીવનમાં કોઈ સંકટ આવશે, તો સંકટાસન તમને સ્ટ્રોંગ બનવા મદદ કરશે અને તમે એને સરળતાથી અને ખુશીથી સોલ્વ કરશો.